Regruktyd | Health24
Hou jou gesondheid en verhouding op die regte pad met dié slim en eenvoudige strategieë.
1. Wees proaktief. Moenie jou kop in die sand druk en hoop die probleem verdwyn vanself nie. Net as jy jou kommer oor jou eie of jou maat se gesondheid erken kan jy begin om oplossings te vind.
2. Praat openlik. Eerlikheid is die hoeksteen van 'n gesonde verhouding. Onthou egter om jou mening sagkens te lug en nie tot die aanval oor te gaan nie.
3. Sien na jouself om. Jou gemoedstoestand en gesondheid is jóú verantwoordelikheid. Deur 'n goeie voorbeeld te stel kan jou gesonde lewenswyse dalk jou maat inspireer en ná 'n ruk kan julle mekaar tot nog meer goeie gewoontes aanspoor.
4. Kry hulp. Of dit nou 'n dokter, dieetkundige, sielkundige, refleksoloog of 'n holistiese dieetkundige
is – daar is hulp uit verskeie oorde beskikbaar. Die belangrikste is om aktiewe en positiewe stappe in 'n gesonde rigting te doen.